als_Latn dik_Latn sag_Latn
Kultura jonë bazohet në respektin ndaj gruas, ka deklaruar kryeministri turk, Ahmet Davutoglu në panelin e titulluar “Ndryshimi dhe Zhvillimi i pozitës së gruas në Turqi”, transmeton Anadolu Agency.
“Kultura bazohet në respektin ndaj gruas. Besimi ynë nuk mbështetet në ndonjë lloj të diskriminimit ndaj grave, por në respektin për gratë, e cila ka një vend të veçantë në shoqërinë njerëzore,” tha Davutoglu. Kryeministri turk tha se qeveria e Partisë për Drejtësi dhe Zhvillim (AK Parti) ka investuar gjithmonë përpjekje të veçanta për të zbatuar të drejtat e grave. Ai rikujtoi hapin e fundit në lidhje me procesin e zgjidhjes së çështjes kurde.
“Asnjë çështje nuk mund të zgjidhet në qoftë se nuk i kushtoni rëndësi edhe gruas. Zgjidhja e çështjes kurde është e arritur e mbar popullit tonë, mbi të gjitha, të gjitha bashkëshorteve, nënave, motrave tona. Ju lutemi ti përkushtoheni këtij projekti vëllazëror. Mos lejoni më që të thyhen zemrat, të cilat janë thyer më shumë se 30 vjet. Të mos lejojmë asnjë nënë të mendojë se ‘vallë do kthehet fëmija im shëndosh e gjallë’”, tha Davutoglu.
Kryeministri turk gjithashtu iu drejtua parlamentarëve të partive opozitare në Turqi, duke u kërkuar atyre për të shkuar së bashku me parlamentarët e partisë në pushtet për të dërguar mesazhe vëllazërie, që asnjë nënë më nuk do të qaj.
– Rikujtojmë momentin historik për Turqinë, ku përfaqësuesi i partisë pro-kurde të Partisë Demokratike Popullore (HDP), Sirri Sureyya Onder, dit më parë ftoi Partinë e ndaluar të Punëtorëve të Kurdistanit (PKK) të mbajë kongresin e jashtëzakonshëm në pranverë në mënyrë që të bëjë një vendim historik për dorëzimin vullnetar të armëve dhe udhëheqjen e politikës me mjete demokratike.
als_Latn als_Latn als_Latn als_Latn als_Latn